Cuneiform Tablet Kt 94/k 1671 (AKT 6a 86)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-na-sú-in a-na dan-a-šur ir-gu₅-um um-ma i-na-sú-in-ma a-na dan-a-šur-ma ša a-bu-kà i-ṣé-er a-bi-a lá i-šu-ú ù šu-mì a-bi-kà i ṭup-pì-im lá wa-du-ú a-ta a-na 12 ma-na KÙ.BABBAR ù ṣí-ba-tí-šu sí-ki tù-kà-al ù a ša qá-ta-tim ta-ta-na-dí-na-ni ù ku-tù-a-tí-a tù-kà-ta lu a-ni-a-ma a-ḫe-e i-šu ṭup-pá-am li-dí-šu-ma šu-ma a-bu-kà i-ṣé-er a-bi₄-a i-šu KÙ.BABBAR-ma ḫu-bu-ul a-bi₄-a-ma qá-dí a-ḫi-a-ma a-za-za-ku-um lá tù-na-ḫa-ni ù KÙ.BABBAR ma-dam lá tù-ša-ag-ma-ra-ni ri-ig-ma-tum